Baiblo Mi Womi He Videohi
Níhi nɛ e sa nɛ o le ngɛ Baiblo mi womi ɔmɛ tsuo a he.
Yehowa ye e si womi nɔ, e je e we bi kɛ je Babilon, nɛ e to anɔkuale jami sisi ekohu ngɛ Yerusalem.
Ní kpakpahi fuu ngɛ Nehemia womi ɔ mi nɛ anɔkuale jali ma nyɛ maa kase mwɔnɛ ɔ.
Níhi nɛ ya nɔ ngɛ Ester be ɔ mi ɔ maa wo o hemi kɛ yemi ɔ mi he wami. E ma ha nɛ o ma ná nɔ mi mami kaa Yehowa ma nyɛ ma je e we bi ngɛ kahi a mi ngɛ wa be nɛ ɔ mi.
Yehowa sɔmɔli tsuo kɛ ka slɔɔtohi maa kpe. Hiob womi ɔ haa nɛ wa náa nɔ mi mami kaa wa ma nyɛ maa ye Yehowa anɔkuale kɛ tsɔɔ kaa Yehowa ji nɔ nɛ ngɛ he blɔ kaa e maa ye je mluku ɔ nɔ.
La womi ɔ fĩ Yehowa nɔ yemi se. E woɔ nihi nɛ a suɔ Yehowa a a bua, nɛ e tsɔɔ bɔ nɛ Mawu Matsɛ Yemi ɔ ma je ní yayamihi kɛ je zugba a nɔ ha.
Abɛ womi ɔ maa ye bua mo nɛ o le blɔ tsɔɔmi nɛ je Mawu ngɔ ngɛ nɔ́ fɛɛ nɔ́ nɛ wa peeɔ daa ligbi ngɛ wa si himi mi ɔ he—kaa ní tsumi kɛ weku si himi.
E ngɛ mi kaa Yeremia kɛ si himihi nɛ a mi wa kpe, se e ngmɛɛ we ní tsumi nɛ a kɛ wo e dɛ kaa gbalɔ ɔ he. Bɔ nɛ e pee e ní ha a ji nɔ hyɛmi nɔ́ kpakpa kɛ ha Kristofohi mwɔnɛ ɔ.
Gbalɔ Yeremia lɛ ngma Kɔmɔ Yemi womi ɔ. Womi ɔ tsɔɔ bɔ nɛ Yerusalem hɛ mi kpatami ɔ ngɔ aywilɛho yemi kɛ ba, kɛ bɔ nɛ Mawu naa nihi nɛ pia a he ɔ mɔbɔ ha.
Ke ní tsumi mi nɛ Mawu kɛ wo Ezekiel dɛ ɔ mi wa kaa mɛni po, e baa e he si nɛ e kɛ kã tsuɔ. E nɔ hyɛmi nɔ́ ɔ yeɔ bua wɔ wawɛɛ mwɔnɛ ɔ.
Moo kase Baiblo mi womi nɛ ɔ, nɛ ji Sane Kpakpa eywiɛ ɔmɛ a mi kekleekle nɔ́ ɔ he ní.